|  |
| --- |
| **Objekta higiēniskais novērtējums** |
| Valmierā |

|  |
| --- |
| 13.02.2023 |

|  |
| --- |
| 1. **Objekta nosaukums:** Bērnu diennakts nometne |
| 1. **Objekta īpašnieks:** Nometnes organizētājs – Valmieras Sporta klubs “Burkānciems & Co”, reģ. Nr. 40008270953, Beverīnas iela 40, Valmiera, Valmieras novads, LV-4201 |
| 1. **Objekta adrese:** Viesnīca “Sports Hotel”, Vaidavas iela 15, Valmieras peldbaseins, Čempionu iela 4 un Jāņa Daliņa stadions, J. Daliņa iela 2, Valmiera, Valmieras novads, LV-4201 |
| 1. **Novērtēšanu veica:** 13.07.2022., 15.07.2022., 06.02.2023., vides veselības analītiķe Silvija Švalkovska; plānveida kontrole 15.02.2022. inspektore sabiedrības veselības jomā Lolita Ķuze |
| 1. **Novērtēšanā piedalījās:** Viesnīcas “Sports Hotel” pārstāve Egita Ķīse, stadiona administratore Zeltīte Piture |
| 1. **Konstatēts**   **6.1. Vispārīgās ziņas par objektu/ objekta raksturojums**  Bērnu diennakts atvērtā nometne tiks organizēta viesnīcā “Sports Hotel”, Valmieras peldbaseinā un Jāņa Daliņa stadiona manēžā. Dalībnieku vecums nometnē no 13 līdz 18 gadiem; maksimālais dalībnieku skaits – līdz 14.  Nometnes darbība norisināsies Jāņa Daliņa stadiona vieglatlētikas manēžā un Valmieras peldbaseinā. Peldbaseina ēka ir trīsstāvu apjoma būve. Ēkas 1. stāvā ir garderobes, notikumu zāle, tualetes apmeklētājiem; veselības centra telpas, kur ir pieejamas divas apmeklētāju ģērbtuves, kas apvienotas ar dušas telpām, divas tualetes apmeklētājiem, divas fitnesa un jogas nodarbību zāles, trīs masāžas kabineti, ārsta kabinets. Ēkas 2. stāvā ir ģērbtuvju zona, kur ir pieejamas ģērbtuves ar skapīšiem, divas tualetes ar priekštelpām, matu žāvēšanas zona, iekārtas peldkostīmu žāvēšanai, divas dušu telpas ar 10 dušas ierīcēm katrā telpā, katrā dušas telpā divas tualetes ar kopēju priekštelpu; lielā (sporta) baseina zona, divas treneru telpas, divas treneru ģērbtuves ar tualetēm un dušas telpām, kurās katrā divas dušas ierīces, atsevišķa tualetes telpa baseina apmeklētājiem. Ēkas 3. stāvā ir: trīs tualetes telpas pie skatītāju tribīnēm, skatītāju tribīnes. Manēžas 1. stāvā ir kafejnīcas zona, trenažieru telpa, manēžas stadions ar tribīnēm, četras sportistu ģērbtuves ar tualešu un dušu telpām; 2. stāvā ir 6 ģērbtuves ar tualešu un dušas telpām. Nometnes dalībnieki nakšņos viesnīcā “Sports Hotel”, kas ir trīsstāvu apjoma ēka; 2. un 3. stāvā ir 40 numuri; kopā 119 gultasvietas. Katrā numurā ir sanitārais mezgls ar klozetpodu, roku mazgātni un dušas kabīni. Ēkas 1. stāvā ir plaša ēdamzāle.  Telpu sastāvs, platība un sanitāri higiēniskais stāvoklis atbilst higiēnas prasībām un nometņu programmai. Ēdināšanu nodrošinās PVD reģistrēts ēdināšanas uzņēmums.  **6.2. Iekštelpu virsmu apdare**  Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.  **6.3. Apgaismojums**  Dabiskais un mākslīgais; novērtējot vizuāli – nodrošināta atbilstība pastāvošajām prasībām.  **6.4. Siltumapgāde**  Centralizēta – pieslēgums Valmieras pilsētas siltumapgādes sistēmai.  **6.5. Gaisa apmaiņa**  Peldbaseina ēkā ir mehāniskās pieplūdes/nosūces ventilācijas sistēmas. Manēžā ir 10 mehāniskās pieplūdes/nosūces ventilācijas sistēmas. Viesnīcas “Sports Hotel” higiēnas telpās ir piespiedu nosūces ventilācija.  **6.6. Ūdens apgāde**  Centralizēta – pieslēgums pie Valmieras pilsētas ūdensapgādes sistēmas. Nodrošināta aukstā un karstā ūdens padeve.  **6.7. Kanalizācijas sistēma**  Centralizēta – pieslēgums pie Valmieras pilsētas inženiertehniskajiem tīkliem.  **6.8. Teritorijas labiekārtošana**  Sakopta un labiekārtota. Nodrošināta sadzīves atkritumu savākšana atbilstoši higiēnas prasībām.  **6.9. Vides pieejamība**  Netiek vērtēts.  **6.10. Riska faktoru novērtēšana un cita informācija**  Telpu uzkopšanu veiks Valmieras Olimpiskā centra darbinieki. Gultasveļu, segas, spilvenus, dvieļus nodrošina viesnīca. Nepieciešamības gadījumāir iespējams nodrošināt bērnu izolēšanu atsevišķā telpā/vietā. |
| **7**. **Slēdziens**  **Viesnīca “Sports Hotel”, Vaidavas ielā 15, Valmieras peldbaseins, Čempionu ielā 4 un Jāņa Daliņa stadions, J. Daliņa ielā 2, Valmierā, Valmieras novadā atbilst higiēnas prasībām.** |
| 1. **Rekomendējamie pasākumi**   **8.1.** Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” prasību izpildi.  **8.2.** Nodrošināt Ministru kabineta 2021. gada 28. septembra noteikumu Nr. 662 “Epidemioloģiskās drošības pasākumi Covid-19 infekcijas izplatības ierobežošanai” prasību izpildi.  **8.3.** Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti gada laikā pēc Atzinuma saņemšanas.  **8.4.** Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.  **8.5.** Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Silvija Švalkovska, 64281130 |
| silvija.svalkovska@vi.gov.lv |